عوام 0

عوام 0 ؤلا عقد 0 هوّ عقد ديال الزمان بدا ف 1 يناير عام 1 و سالا ف 31 دجنبر عام 9. هاد لعقد ماشي عقد د بصّح (10 سنين) حيت فيه غير 9 سنين، حيت التقويم كيبدا ب عام 1 ماشي ب عام 0.

ف هاد لفترة كانت لإمبراطورية الرومانية مسيطرة على جميع مناطق لبحر الشامي، من غير مملكة موريطانية لي كانت ولّات مملكة كليان تابعة ليها، ولاكين عندها شوية د الستيقلالية. ف عام 2 ميلادية لماليك يوبا لموريطاني مشا معا ڭايوس قيصر ف حملة عسكارية ل أرمينيا، و تمّاك تلاقى معا مراتو التانية ڭلافيرا. الرومان كانو ف حرب معا لقبايل د الجرمان (ألمانيا دابا) باش يسيطرو على لمناطق ديالهوم، و ف شتنبر عام 9 خسرو قدّام لقايد الجرماني أرمينيوس ف معراكة غابة تويطوبورڭ.

ف كوريا كانت ناضت حرب مابين جوج ممالك بوييو الشرقية و ڭوڭورييو لي حبسات ملي تراجع الجيش اللولاني بسباب سوء الطقس. ف الشينوا لماليك اللخراني ديال سلالة هان لغربية تّعزل من لمنصب ديالو، و طلع وانڭ مانڭ لي أسس سلالة شين.

لأعمال لأدابية ديال داك لوقت، لي بقاو علّاقل أجزاء منهوم تال ليوم، كانلقاو منهوم قصايد ديال الشاعر الروماني ؤڤيديوس و كتاب "تاريخ لعالم" ديال نيكولاوس الدمشقي من 15 ڭزو.

عدد لبشري ف لعالم ف عوام 0 كيتقدر مابين 150 و 300 مليون بنادم. ف عام 2 ميلادية، الشناوا دارو إحصاء ل السكان ديالهوم عطا علاين 60 مليون شينوي ف داك لوقت، و 12 مليون أسرة.

وخا التوارخيا لمسيحيين كانو كتبو بلي يسوع تّولد ف 1 ميلادية (لبدية ديال التقويم لميلادي ف لأساس)، التوارخيا ليوم كيڭولو بلي لمسيح غالبا تّولد قبل شوية (مابين 4 و 1 قبل لميلاد).

 شوف تا 
 ليستة د لعقود، لقرون، و لألفيات

 كرونولوجيا 
مقالات د لعقد د 0:

 مصادر 


تصنيف:لقرن 1
تصنيف:مقالات فيها مصدر و 3000 بايت
تصنيف:مقالات زادهوم داريجابوت